**Утвърдил на 14.11.2019 г.:**

**……………………………………………**

**/ ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН /**

ДОКУМЕНТАЦИЯ

**ЗА**

**УЧАСТИЕ В ПУБЛИЧНО СЪСТЕЗАНИЕ**

**ПО РЕДА НА ЗАКОНА ЗА ОБЩЕСТВЕНИТЕ ПОРЪЧКИ, С ПРЕДМЕТ НА ПОРЪЧКАТА:**

*„Зимно поддържане и снегопочистване на общинска пътна мрежа*

*за нуждите на Община Елин Пелин за зимен сезон 2019 - 2020 г.“*

Гр. Елин Пелин

2019 г.

**СЪДЪРЖАНИЕ**

**на документацията за участие в публично състезание по реда на Закона за обществените поръчки, с предмет:**

*„Зимно поддържане и снегопочистване на общинска пътна мрежа*

*за нуждите на Община Елин Пелин за зимен сезон 2019 - 2020 г.“*

**1. Решение за откриване на процедура за възлагане на обществена поръчка чрез публично състезание (по образец).**

**2. Обявление за обществена поръчка (по образец).**

**3. РАЗДЕЛ І – Техническа спецификация.**

**4. РАЗДЕЛ ІІ – Методика за определяне на комплексната оценка на офертата.**

**5. РАЗДЕЛ ІІІ – Условия и указания за реда за провеждане на процедурата;**

**6. РАЗДЕЛ ІV – Съдържание на офертата – образци на документи, както и указание за подготовката им;**

**Образци:**

Образец № 1 – Опис на представените документи

Образец № 2 – Единен европейски документ за обществени поръчки (ЕЕДОП)

Образец № 3 – Техническо предложение

Образец № 4 – Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд

Образец № 5 – Ценово предложение

Образец № 6 – Проект на договор

Образец № 7 – Заявление за участие

Образец № 8 – Декларация по чл. 102, ал. 1 от ЗОП.

**РАЗДЕЛ І**

**ТЕХНИЧЕСКА СПЕЦИФИКАЦИЯ**

**ЗА УЧАСТИЕ ВЪВ ВЪЗЛАГАНЕ НА ОБЩЕСТВЕНА ПОРЪЧКА**

**ЧРЕЗ ПУБЛИЧНО СЪСТЕЗАНИЕ, С ПРЕДМЕТ НА ПОРЪЧКАТА:**

*„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“*

Предметът на обществената поръчка се изразява в предоставяне на услуга по зимно поддържане и снегопочистване на общинската пътна мрежа на Община Елин Пелин през оперативен сезон 2019-2020 г.

В дейностите по зимно поддържане и снегопочистване на общинската пътна мрежа на Община Елин Пелин се включва почистване на сняг и лед и опесъчаване със специализирана техника и машини за всички пътища от общинската пътна мрежа дължина 89.5 км.

**ВАЖНО!!!**

Избраният за изпълнител по обществена поръчка с предмет „Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019-2020 г.“ ще извършва изпълнението на предвидените дейности при следните условия:

* В случай, че Възложителят реши да възложи, изцяло или частично, изпълнението на дейностите по зимно почистване и поддържане на общинската пътна мрежа на Община Елин Пелин през оперативен сезон 2019-2020 г., на Общинско предприятие „БКД – ЕЛИН ПЕЛИН”, той е длъжен с едноседмично писмено предизвестие да уведоми Изпълнителя, че с изтичане срока на същото, Изпълнителят следва да преустанови тяхното изпълнение. В този случай, Възложителят е длъжен да заплати всички извършени от Изпълнителя до изтичане на предизвестието дейности.
* В случай, че след това Възложителят реши Изпълнителят отново да изпълнява горепосочените дейности, предмет на настоящата обществена поръчка, той е длъжен да го уведоми с ново едноседмично писмено предизвестие за това.

1. **ОСНОВНИ ДЕЙНОСТИ ПО ЗИМНОТО ПОДДЪРЖАНЕ.**
2. **Снегопочистване.**

Снегопочистването на пътищата обхваща дейностите, свързани с отстраняването на снега от пътното платно. То трябва да се извършва своевременно, бързо и качествено и да осигурява условия за нормално протичане на движението и за предпазването на пътищата от образуване на снегонавяваня при снежни виелици. Несвоевременното почистване на снега води до неговото уплътняване под действието на автомобилите и образуване на снежно-ледени пластове върху настилката. Отстраняването на подобни пластове е свързано с изразходване на значително повече труд и средства.

Снежните маси се разчистват по цялата широчина на пътното платно. Образуването и оставянето на снежни валове върху банкетите не само затруднява движението, но може да стане причина за снегонавявания. Отстранените снежни маси трябва да се изхвърлят извън пътното платно и по възможност да се разстилат в обтекаеми за снежно-ветровия поток форми с наклони на откосите 1:6 ÷ 1:8. Изхвърленият сняг не трябва да намалява видимостта на пътя, особено в зоните на пътните кръстовища, където опасността от това е най-голяма.

* 1. **Машини и съоръжения за снегопочистване.**

Снегопочистването по пътищата се извършва по механичен начин с помощта на:

* специализирани мултифункционални автомобили - за зимно почистване оборудвани с гребло и устройство за дозиране на твърди материали
* фадроми
* самосвали
  1. **Разчистване на снежна покривка от платното за движение.**

Снежната покривка по пътищата се отстранява чрез последователно изтласкване на снега от оста на пътя към банкетите. Снегоринните машини могат да се движат периодично през определен интервал от врееме /периодично снегопочистване/. Времето между две последователни преминавания на снегорините се избира така, че дебелината на образувалата се снежна покривка върху платното за движение да не бъде по-голяма от 7-10 см. Периодичното снегопочистване по време на снеговалеж се извършва по пътища с помощта на комплект от снегоринни машини или на единични едностранни или свъстранни снегоринни гребла.При интензивни снеговалежи, придружени с частични снегонавявания на пътното платно, се допуска да се изпълняват само работите по почистване на платното за движение. В тези случаи широчината на почистваното платно за движение по пътища с интензивност на движение от 500 и над 4000 МПС/ден на зимно поддържане може да бъде намалено до 5÷6 м. с оглед създаване на условия за двупосочно движение с ниски скорости. Отстраняването на снежните маси в краищата на платното за движение се извършва след спиране на снеговалежа. При много неблагоприятни климатични условия / снежни бури, интензивни снежни виелици с големи снегонавявания/, когато не може да се осъществи ефективно снегопочистване, се допуска работите по снегочистенето на пътя да се преустановят до спиране на вятъра и подобряване на времето.

* 1. **Разчистване на снежни валове върху банкета.**

Образувалите се снежни валове върху банкетите се отстраняват едновременно или след приключване на снегочистенето на платното за движение. Отстраняването на снежните валове върху банкетите особено наложително в райони с интензивни виелици и пътни участъци, изложени на опасност от образуване на снегонавявания.

При отсъствие на странични препятствия и малка височина на снежната покривка (до 0,50 м.), разчистването на снежните валове може да се извърши с тежки снегоринни плугове или автогрейдери. Изтласканите в страни от пътя снежни маси трябва да бъдат оформени в обтикаеми от ветровия поток фигури.

В зоните на пътните кръстовища и ж.п. прелези, за да се осигурят необходимите условия за безопасност на движението, следва да се отстранят всички снежни маси върху банкетите, които пречат или намаляват видимостта.

Когато снежните валове не могат да бъдат отстранени и те се оставят върху банкетите е необходимо, при затопляне на времето в тях да се направят канали през определени разстояния за отвеждане в страни от пътя на водата от топенето на снега.

**1.4. Разчистване на снегонавявания и отстраняване на уплътнени ледени пластове**.

Снежни преспи с дебелина до 0,60 м. могат да се разчистват с помощта на тежки снегоринни плугове и автогрейдери. Изтласканите в страни снежни маси е целесъобразно да се оформят с помощта ба грейдери на фигури с обтикаеми форми извън пътното платно. Снежните преспи с по-голяма дебелина е съзможно да се разчистват с булдозери. При универсалните булдозери ножът се поставя под ъгъл и снегът се изтласква постепенно извън пътното платно.

За разчистване на големи снежни преспи с дебелина над 1,5 м. се използват комплекти от машини – роторни снегорини и булдозери. Разчистването се извършва на пластове или чрез изтласкване на снега с булдозер към роторен снегорин, който го изхвърля извън пътя.

При снегопочистване с бълдозери и други тежки верижни машини върху пътното платно се оставя 5÷6 см. Снежен пласт за предпазване на пътното покритие от повреди.

Уплътнените снежни пластове се отстраняват най-добре с помощта на автогрейдери. Заледените и здраво прилепнали към пътното покритие пластове се обработват се обработват предварително чрез разхвърляне на сол в количеството 25 g/m2. Ако след преминаване на атогрейдера не може да се постигне пълно отстраняване на снежния пласт се прави повторна обработка.

* 1. **Обезопасяване на пътищата срещу хлъзгане**

Обезопасяването на пътищата против хлъзгане се извършва при заснежено или заледено платно за движение. Целта е да се отстрани или ограничи наблагоприятното вличние на зимната хлъзгавост върху условията и безопасността на движението през зимата. Обезопасяването се постига чрез разпръскване на минерални материали (опесъчаване).

* 1. **Изисквания към машините и съоръженията за разпръскване**

Материалите за обезопасяване на пътищата против хлъзгане през зимата се разпръскват със специални уредби, монтирани на товарни автомобили.

Разпръскващото устройство трябва да осигурява равномерно разпределение на материалите върху платното за движение. За целта то трябва да позволява регулиране на широчината на разпръскване в границите от 2 до 6 м. при устройство с един разпределител и от 4 до 12 м., при устройство с два разпределителя.

* 1. **Разпръскване на минерални материали**

Разпръскването на минерални материали /опесъчаване/ на пътищата през зимата се извършва с минерални материали – пясъчно-солни смеци в съотношение 150÷200 кг. сол на 1 м3 пясък. Солта и пясъка трябва да бъдат предварително смесени и добре размесени. Материалите за опесъчаване трябва да отговарят на изискванията.

Разходните норми на минералните материали за опесъчаване са 100÷300 g/m2 при пътни участъци с нормални условия на движение и 300÷500 g/m2 при пътни участъци с тежки условия на движение, а именно: участъци с надлъжни наклони по-големи от 3%, хоризонтални криви с малки радиуси, пътни кръстовища, автобусни спирки, големи пътни съоръжения, пътни участъци в близост до реки и водоеми, зони с голямо пешеходно движение и други участъци, при които се налага интензивно използване на спирачки. Минаралните материали трябва да се разпръскват по цялата широчина на платното за движение.

1. **Обход на пътищата**

Извършва се основно от специализираните автомобили за борба със заледяванията. Целта на обхода е да се събере информация за състоянието на пътищата и атмосферните условия с оглед предаването и по установения ред, както и да се осигури вземането на правилни управленски и технически решение.

При необходимост обходния автомобил взема мерки за борба със заледяването или заснежаването на пътната настилка.

Автомобилът трябва да бъде снабден със средство за връзка

1. **Дежурство по зимно поддържане**

При сложна метеорологична обстановка изпълнителя осигурява денонощно дежурен служител и комуникативна връзка с дежурни машини за целия оперативен сезон. Необходимите машини и водачите им да се явят на работа до два часа след подаване на сигнал от дежурния служител на изпълнителя.

През периодите на стабилизиране на времето и при отсъствия на кавито и да било предпоставки за настъпване на неблагоприятни климатични явление, да се въвеждат временни изменения и ограничения в часовете за дежурство на служителите на изпълнителя.

1. **Заплащането на дейностите по зимно снегопочистване** се извършва на база оформени констативни протоколи за действително извършени дейности.

Доставката на основните материали – пясъчно-солни смески и сол е задължение на Изпълнителя.

Изпълнителят да подава своевременно (ежедневно) информация на дежурни служител от администрацията за предприетите дйствия по зимното почистване и поддържане.

1. **Безопасност на движението и охрана на труда**

Изпълнителят е слъжен сам и за своя сметка да осигури безопасността на автомобилното движение и на работещите по зимното поддържане по време на извършването на всички дейности, както и спазването на всички изисквания на Закона за здравословни и безопасни условия на труд.

При причиняване на пътно-транспортни произшествия (ПТП) в резултат на лошо зимно поддържане на пътищата и улиците, изпълнителя носи пълна имуществена отговорност за причинениете вреди.

1. **Други**

Упълномощените представители на Възложителя ще имат право във всеки един момент да се наместват в работата и в предотвратяване извършването на работа, водеща до ненужно влагане на финансови и материални ресурси.

1. **КАЧЕСТВО НА ИЗВЪРШЕНИТЕ РАБОТИ.**

Качеството на извършените работи трябва да отговаря на изискванията на:

* Закон за опазване на околната среда и подзаконовата нормативна уредба към него;
* Закона за здравословни и безопасни условия на труд и подзаконова нормативна уредба към него;
* Закоана за пътищата и подзаконова нормативна уредба към него;
* Закон за движение по пътищата;
* Наредба №РД-02-20-19 от 12.11.2012 за поддържане на текущ ремонт на пътища (Обн.. ДВ. Бр. 91 от 2012 г. попр. Бр. 95 от 2012г. )
* Инструкция № Iз-33 от 11 януари 2012 г. за реда за осъществяване на неотложни аварийно-възстановителни работи при бедствия.
* Други приложими към предмета.

1. **ПЪТНИ УЧАСТЪЦИ.**

Пътните участъци, предмет на поръчката, са унагледени в схемата на пътната инфраструктура на Община Елин Пелин, както следва:

|  |  |  |
| --- | --- | --- |
| **Път №** | **Граници на пътя** | **Дължина /км. /** |
| **SOF1055** | с.Долни Богров - с.Равно поле София - р-н Кремиковци, път SFO1231 | **1,30** |
| **SFО1230** | с.Григорево - гр.Елин Пелин I-6 – III-6002 | **4,50** |
| **SFО1231** | с.Мусачево - с. Равно поле III-6002 - София - р-н Панчарево /прелез/ | **9,70** |
| **SFО1232** | гр.Елин Пелин - с. Голема Раковица край гр. Елин Пелин граница с Община Горна Малина. | **23,0** |
|  | III-105 с.гара Елин Пелин)-I-8(км.94+100) – гр. Елин Пелин | **1,00** |
| **SFO2234** | гр.Елин Пелин - с.Петково край гр. Елин Пелин граница с Община Горна Малина | **5,50** |
| **SFO2235** | с.Нови хан - с.Габра – I-8 /изход/ | **17,30** |
| **SFO2233** | III-105с.Столник-ЖП гара Столник | **0,70** |
| **SFO3236** | с. Доганово - с. Богданлия-с.Караполци-SFO1232-SFO1232 | **7,40** |
| **SFO3237** | с.Гара Елин Пелин - с. Лесново – III-105 – SFO1232 | **5,20** |
| **SFO3238** | Ж.п. спирка в.з. „Побит камък“ – път I-8 | **3,80** |
| **SFO3239** | I-8 - с.Крушовица | **8,10** |
| **Местен път 035100** | Сентрал Парк – четвъртокласен път 000861 | **0,40** |
| **Път четвърти клас 000861** | Път I-8 – Автомагистрала Тракия | **1,60** |
| **ОБЩА дължина на пътната мрежа** |  | **89,50** |

1. ПРОГНОЗНА СТОЙНОСТ НА ПОРЪЧКАТА.

Максималният финансов ресурс за изпълнение предмета на обществената поръчка е **до** **62 500 лв. (шестдесет и две хиляди и петстотин лева) без ДДС**.

Финансирането ще се извършва от предоставените средства за зимно поддържане и снегопочистване до размера определен за 2019 г. и 2020 г. Разплащането на средствата за 2019 г. ще се осъществи по съответния ред регламентиран от Закона за ДБРБ за 2020 г.

Плащанията по договора с избрания Изпълнител ще се извършват ежемесечно в 30 /тридесет/ дневен срок , след подписан от двете страни, без забележки и възражения, приемо-предавателен протокол за действително извършената работа, на база количества и единични цени на отделните видове работи и след представяне на оригинална фактура от страна на Изпълнителя.

Плащането се извършва в български левове, с платежно нареждане по банкова сметка, посочена от Изпълнителя.

1. МЯСТО И СРОК ЗА ИЗПЪЛНЕНИЕ НА ПОРЪЧКАТА.

Изпълнителят трябва да извършва дейностите по зимно поддържане и снегопочистване на общинската пътна мрежа по т. III през целия зимен оперативен сезон и с краен срок за изпълнение на настоящата поръчка – **30.04.2020 г.**

1. КРИТЕРИИ ЗА ПОДБОР:
2. **Участникът трябва да е изпълнил през последните три години, считано от датата на подаване на офертата, поне една услуга, идентична или сходна с предмета на поръчката.**

Под услуги, идентични или сходни с предмета на поръчката, следва да се разбира дейности по снегопочистване и/или опесъчаване.

**Съответствието с този критерий за подбор се доказва по следния начин:** Участникът декларира съответствие с поставеното изискване чрез попълване на информацията в съответната част от Единния европейски документ за обществени поръчки (ЕЕДОП).

**В случаите на чл. 67, ал. 5 от ЗОП**, документ за доказване на съответствието с поставения критерий за подбор: Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство/а за извършената услуга/и.

1. **Участниците трябва да разполагат с инструменти, съоръжения и техническото оборудване, необходими за изпълнение на поръчката.**

Под „инструменти, съоръжения и техническото оборудване“, които ще бъдат използвани за изпълнение на поръчката участниците трябва да докажат наличието на:

* Специализирани мултифункционални автомобили - за зимно почистване, оборудвани с гребло – минимум 4 броя;
* Механизирана техника/камион за опесъчаване с пясъчно – солни смески –-минимум 4 броя;
* Фадрома, грейдер или друга тежка механизация за разчистване на снегонавявания – минимум 2 броя;
* Машина за изтегляне на аварирали МПС – минимум 1 брой.

**Съответствието с този критерий за подбор се доказва по следния начин:** Участникът декларира съответствие с поставеното изискване чрез попълване на информацията в съответната част от Единния европейски документ за обществени поръчки (ЕЕДОП).

**В случаите на чл.67, ал.5 от ЗОП, документ за доказване на съответствието с поставения критерий за подбор:**Декларация за инструментите, съоръженията и техническото оборудване, които ще бъдат използвани за изпълнение на поръчката, с посочване на технически параметри (напр.: марка, модел, собственост), както и на правното основание, по силата на което участникът разполага с инструменти, съоръжения и техническо оборудване, необходими за изпълнение на поръчката.

1. Участникът да има внедрени следните системи:

* Система за управление на качеството, съгласно стандарта EN ISO 9001:ХХХХ или еквивалентен, с обхват сходен на предмета на поръчката;

Под обхват сходен на предмета на поръчката, следва да се разбира дейности свързани със снегопочистване и/или зимно поддържане и/или опесъчаване.

**Съответствието с този критерий за подбор се доказва по следния начин:** Участникът декларира съответствие с поставеното изискване чрез попълване на информацията в съответната част от Единния европейски документ за обществени поръчки (ЕЕДОП).

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството или за опазване на околната среда, когато кандидат или участник не е имал достъп до такива сертификати или е нямал възможност да ги получи в съответните срокове по независещи от него причини.

**В случаите на чл. 67, ал. 5 от ЗОП, документ за доказване на съответствието с поставения критерий за подбор:** Заверено копие на валиден сертификат EN ISO 9001:ХХХХ, или еквивалент.

**РАЗДЕЛ ІІ**

**Методика за определяне на комплексната оценка на офертата**

*Обществената поръчка се възлага въз основа на „икономически най-изгодната оферта”.*

*Икономически най-изгодната оферта се определя въз основа на критерий за възлагане „най-ниска цена“ по чл. 70, ал. 2, т. 1 от ЗОП образувана от сбора на единичните цени на видовете дейности.*

*В класирането участват само предложения които съответстват на документацията за участие в процедурата. Класирането се извършва в възходящ ред. На първо място се класира участникът с най-нисък предлаган сбор на единични цени без ДДС.*

*В случай, че двама или повече участници подадат еднаква цена, изпълнителят се определя по правилата на чл.58 от ППЗОП*.

**РАЗДЕЛ ІІІ**

**Условия и указания за реда за провеждане на процедурата**

**1.Условия за участие.**

**1.1. Право на участие.**

1.1. Право на участие.

1.1.1. Публичното състезание е процедура за възлагане на обществена поръчка, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на определените в ЗОП и предварително обявените от Възложителя условия. Не може да участва в обществената поръчка участник, за който са налице обстоятелствата по чл. 54, ал. 1 от ЗОП при спазване на разпоредбите на чл. 54, ал. 5 от ЗОП.

1.1.2. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.1.3. В процедура за възлагане на обществена поръчка едно физическо или юридическо лице може да участва само в едно обединение.

1.1.4. Свързани лица не могат да бъдат самостоятелни кандидати или участници в една и съща процедура

1.1.5. Когато обществената поръчка има обособени позиции, условията по т. 1.1.1. – 1.1.4. се прилагат отделно за всяка от обособените позиции.

**1.2. Подаване на офертите.**

Предложенията на участниците се представят в Община Елин Пелин, Софийска област, гр.Елин Пелин, пл. Независимост № 1 до **17:00 часа** на **05.12.2019 г. вкл.**

До изтичане на крайния срок офертите могат да се подават всеки работен на горепосочения адрес до 17:00 часа.

**1.3. Място, дата и час на отваряне на офертите.**

Офертите ще бъдат отворени на **06.12.2019 г.** **в 16:30 ч.** в административната сграда на Община Елин Пелин, гр. Елин Пелин, пл. Независимост № 1, ет. 2, заседателна зала.

**1.4. Срок на валидност на офертите** – 4 месеца от крайния срок за получаване на оферти.

**2. Указания за подготовка и представяне на офертите.**

Всеки участник подава само една оферта в един вариант, като се придържа точно към предварително обявените от възложителя условия. Поставянето на различни от тези условия и изисквания от страна на участника води до отхвърляне на съответната оферта. Единствено офертите, които отговарят на изискванията, определени в тази Документация ще бъдат приети за разглеждане, оценяване и класиране.

С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

Всяка оферта включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.

Участниците – обединения, които не са юридически лица следва да определят партньор, който да представлява обединението за целите на обществената поръчка и да уговарят солидарна отговорност на членовете на обединението при изпълнение на обществената поръчка.

В случай, че участникът участва като обединение (или консорциум), което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Не се допускат промени в състава на обединението след подаването на офертата, както и промени във вътрешното разпределение на дейностите между участниците в обединението. Когато в договора за създаването на обединение / консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Участниците в обединението носят солидарна отговорност за изпълнение на договора за обществената поръчка.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Всеки участник в процедурата за възлагане на обществена поръчка е длъжен да заяви дали при изпълнението на поръчката ще използва подизпълнители, вида и дела на тяхното участие. В случай, че участникът в процедурата ще използва един или повече подизпълнители, той трябва да представи доказателство за поетите от подизпълнителите задължения. Изпълнителят сключва договор за подизпълнение с подизпълнителите, посочени в офертата. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Независимо от възможността за използване на подизпълнители отговорността за изпълнение на договора за обществена поръчка е на изпълнителя. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Правилата, приложими за директните плащания към подизпълнителите са посочени в проекта на Договор и настоящата документация, както следва:

**-** Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на изпълнителя отчет за изпълнението на съответната част от услугите за съответния период, заедно с искане за плащане на тази част пряко на подизпълнителя.

**-** Изпълнителят се задължава да предостави на възложителя отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**-** Възложителят приема изпълнението на частта от услугите, при съответно спазване на разпоредбите на Договора и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол и представена оригинална фактура от подизпълнителя. Възложителят има право да откаже да извърши плащането, когато искането за плащане е оспорено от изпълнителя, до момента на отстраняване на причината за отказа.

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалната способности. По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица, ще участват в изпълнението на частта от поръчката, за която е необходим този капацитет. В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП в предходното изречение.

Когато кандидатът или участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Единният европейски документ за обществени поръчки се предоставя в електронен вид по образец, утвърден с акт на Европейската комисия.

Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя . Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, а когато е приложимо – и обособените позиции, за които се подават документите.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

В случай, че участниците прилагат документи на чужд език, вкл. и документи участващи в класирането, същите следва да бъдат представени и в превод, непредставянето на превод се счита че документът не е представен.

Всяка страница на офертата следва да е подписана, подпечатана и номерирана с пореден номер на страницата.

За получените оферти за участие при възложителя се води регистър, в който се отбелязват:

1. подател на офертата или заявлението за участие;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра.

Не се допуска приемане на оферти от лица, които не са включени в списъка.

До изтичане на срока за подаване на офертите всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговаря на изискванията и условията за представяне на първоначалната оферта, като върху плика бъде отбелязан и текст “Допълнение/промяна към оферта Вх.№......”

Изменения и допълнения на офертата след изтичане на срока за подаване не се допускат.

Офертите, които не отговарят на изискванията, не се връщат на участниците и не подлежат на по – нататъшно разглеждане.

Разходите по изработването на офертите са за сметка на участниците в процедурата.

**3. Разглеждането, оценката и класирането на офертите се организира и провежда от комисия, назначена със заповед на Възложителя, след изтичане срока за приемане на офертите и се обявява в деня, определен за отварянето им и се осъществява при следните етапи:**

Комисията започва работа след получаване на представените заявления за участие или оферти и протокола по чл. 48, ал. 6 от ППЗОП.

Получените заявления за участие или оферти се отварят на публично заседание от комисията по чл. 103, ал. 1 от ЗОП, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване.

Председателят на комисията отваря по реда на тяхното постъпване заявленията за участие или офертите и оповестява тяхното съдържание.

Най-малко трима от членовете на комисията подписват техническото предложение и плика с надпис "Предлагани ценови параметри".

Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри", с което публичната част от заседанието на комисията приключва.

Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и го изпраща на всички участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Възможността се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на срока, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда офертите на допуснатите участници и проверява за съответствието на предложенията с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 1 от ППЗОП. Комисията отваря ценовите предложения и ги оповестява.

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.Обосновката може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115 от ЗОП;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно обстоятелствата по-горе, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС. Възложителите са длъжни да уведомяват Европейската комисия за всички случаи такъв случай.

Комисията класира участниците по степента на съответствие на офертите с предварително обявените от възложителя условия.

Комисията провежда публично жребий за определяне на изпълнител между класираните оферти с една и съща цена, която се предлага в две или повече оферти.

**4. Назначената от възложителя комисия съставя протокол за извършване на подбора на участниците, разглеждането, оценката и класирането на офертите.**

В протокола на комисията по чл. 181, ал. 4 от ЗОП се посочват номер и дата на протоколите от извършване на подбора на участниците, разглеждането, оценката и класирането на офертите и се описват предложенията на комисията за вземане на решение от възложителя.

Възложителят утвърждава протокола по реда на чл. 106 от ЗОП.

В 10-дневен срок от получаването на протокола възложителят го утвърждава или го връща на комисията с писмени указания, когато:

- информацията в него не е достатъчна за вземането на решение за приключване на процедурата, и/или

- констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите по т. 1;

2. нарушението, което трябва да се отстрани в случаите по т. 2.

Комисията представя на възложителя нов протокол, който съдържа резултатите от преразглеждането на действията й.

В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.

При прекратяване на процедурата се прилагат основанията по чл. 110.

**5. Гаранция за изпълнение.**

5.1. Гаранцията, обезпечаваща изпълнението на договора е в размер на 5 /пет / на сто от стойността на договора, без ДДС. Гаранцията се предоставя под формата на парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

5.2. ИЗПЪЛНИТЕЛЯТ избира сам формата на гаранцията за изпълнение. Разходите по обслужване на гаранцията са за сметка на ИЗПЪЛНИТЕЛЯ.

5.3. Документите за внесена гаранция се представят при подписване на договора, като гаранцията обезпечаваща изпълнението се задържа за срока на изпълнение на възложеното по договора.

5.4. ВЪЗЛОЖИТЕЛЯТ не дължи лихва върху сумите, представени като гаранция за периода, през който средствата законно са престояли у него.

5.5. ВЪЗЛОЖИТЕЛЯТ освобождава гаранцията за изпълнение след писмено искане от ИЗПЪЛНИТЕЛЯ, в срок до 30 дни в случай, че изпълнението на договора е удостоверено с двустранно подписан приемателно-предавателен протокол.

5.6. В случай, че гаранцията за изпълнение е под формата на банкова гаранция, освобождаването й се извършва чрез предаване оригинала на документа за учредяването й, а в случай, че е под формата на парична сума – чрез превеждане по банкова сметка на ИЗПЪЛНИТЕЛЯ.

5.7. При пълно неизпълнение на задълженията от страна на ИЗПЪЛНИТЕЛЯ, ВЪЗЛОЖИТЕЛЯТ има право да получи като неустойка гаранцията.

5.8. ВЪЗЛОЖИТЕЛЯТ има право да усвоява дължими суми за неустойки, от гаранцията за добро изпълнение, като ИЗПЪЛНИТЕЛЯ е длъжен в срок до пет работни дни, да допълни същата, до определения размер.

5.9. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да престъпи към усвояване на гаранцията за изпълнение.

5.10. Когато участникът представя гаранция под формата на парична сума тя следва да бъде преведена по сметката на Община Елин Пелин:

**ОБЩИНА ЕЛИН ПЕЛИН,**

**БАНКА „ОБЩИНСКА БАНКА“**

**IBAN: BG29 SOMB 9130 3358 3285 00;**

**BIC: SOMB BG SF.**

**В нареждането за плащане следва да бъде записан текста: "Гаранция за изпълнение на ОП с предмет ……………“**

**6. Сключване на договор за обществена поръчка**

След влизането в сила на решението за избор на изпълнител страните уговарят датата и начина за сключване на договора.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в случаите по чл. 112, ал. 7 от ЗОП.

Паричните вземания по договорите за обществени поръчки и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

Страните по договора не могат да го изменят, освен в случаите по чл. 116 от ЗОП.

Възложителят може да прекрати договора при условията на чл. 118 от ЗОП.

Възложителят и изпълнителят може да прекратят договора за обществена поръчка при условия и по ред, определени с договора.

Обжалване - Съгласно чл. 197 , ал.1, т.4 от ЗОП - в 10-дневен срок от изтичането на срока по чл. 179 от ЗОП.

**РАЗДЕЛ ІV**

**Съдържание на офертата – образци на документи, както и указание за подготовката им**

**1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя . Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, а когато е приложимо – и обособените позиции, за които се подават документите.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

**2.** **Съдържание на ОПАКОВКАТА** – документи и образци:

|  |  |  |
| --- | --- | --- |
| **Съдържание** | **Форма** | |
| **Опис на представените документи, съдържащи се в офертата, подписан от участника** | | ***Образец № 1*** |
| **Заявление за участие с неговите приложения:**   * **Единен европейски документ за обществени поръчки (ЕЕДОП) за участникът в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.**   **ИЛИ**  **Декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.**   * **Документи за доказване на предприетите мерки за надеждност (когато е приложимо)** * **Декларация по чл. 102, ал. 1 от ЗОП (когато е приложимо)** * **Документ, от който да е видно правното основание за създаване на обединението (когато е приложимо)** | | ***Образец № 7***  ***Образец № 2 на оптичен носител.***  ***Свободна редакция***  ***Оригинал или нотариално заверено копие***  ***Образец № 8***  ***Заверено от участника копие*** |
| **Техническо предложение, съдържащо:**   * **предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане;** * **декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.** | | ***Образец № 3***  **Оригинал или нотариално заверено копие**  **Свободна редакция**  ***Образец № 4;*** |
| **Съдържание на ПЛИК “Предлагани ценови параметри “** | | |
| **„Ценово предложение”** | | ***Образец № 5*** |

**Указание за подготовка на ЕЕДОП:**

1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.

3. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП.

**В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.**

4. Единният европейски документ за обществени поръчки се предоставя в електронен вид по образец, утвърден с акт на Европейската комисия.

5. Лицата по чл. 54, ал. 2 ЗОП са:

5.1. при събирателно дружество – лицата по чл. 84, ал. 1 и чл. 89, ал. 1 от Търговския закон;

5.2. при командитно дружество – неограничено отговорните съдружници по чл. 105 от Търговския закон;

5.3. при дружество с ограничена отговорност – лицата по чл. 141, ал. 2 от Търговския закон, а при еднолично

дружество с ограничена отговорност – лицата по чл. 147, ал. 1 от Търговския закон;

5.4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5.5. при командитно дружество с акции – лицата по чл. 256 от Търговския закон;

5.6. при едноличен търговец – физическото лице – търговец;

5.7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

5.8. при кооперациите – лицата по чл. 20, ал. 1 и чл. 27, ал. 1 от Закона за кооперациите;

5.9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителя, в случаите по чл. 30, ал. 3 от Закона за юридическите лица с нестопанска цел;

5.10. при фондациите – лицата по чл. 35, ал. 1 от Закона за юридическите лица с нестопанска цел;

5.11. в случаите по т. 5.1 – 5.7 – и прокуристите, когато има такива;

5.12. за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

В случаите по т. 5.11 и 5.12, когато лицето има повече от един прокурист декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 от ЗОП.

Кандидатите или участниците са длъжни при поискване от страна на възложителя да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП независимо от наименованието на органите, в които участват, или от длъжностите, които заемат.

6. Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

7. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

8. В ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, ако лицето, което го подписва може самостоятелно да представлява съответния стопански субект.

9. При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

10. Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

11. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

**12.** Когато за кандидат или участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаването на заявлението за участие или офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

13. Специфични национални основания за отстраняване.

13.1. осъждания за престъпления по по чл. 194 - 208, чл. 213а - 217, чл. 219 - 252 и чл.254а - 255а и чл.256 - 260 от Наказателния кодекс (чл. 54, ал. 1, т. 1 от ЗОП);

13.2. нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

13.3. нарушения по чл. 13, ал. 1 от Закона за трудовата миграция и трудовата мобилност в сила от 23.05.2018г. (чл. 54, ал. 1, т. 6 от ЗОП);

13.4. наличие на свързаност по смисъла на пар. 2, т. 45 от ДР на ЗОП между кандидати/ участници в конкретна процедура (чл. 107, т. 4 от ЗОП);

13.5. наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

13.6. обстоятелства по чл. 69 от Закона за противодействие на корупцията и за отнемане на незаконно придобитото имущество.

Участниците декларират обстоятелствата относно наличието или липсата на специфичните национални основания за отстраняване в част III, буква „Г“ от ЕЕДОП.

***Важно:***

***Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.***

***Преди сключването на договор за обществена поръчка, на рамково споразумение или възлагане на поръчка въз основа на рамково споразумение възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.***

***Документи удостоверяващи липсата на основанията за отстраняване от процедурата.***

1. *за обстоятелствата по чл. 54, ал. 1, т. 1 – свидетелство за съдимост;*
2. *за обстоятелството по чл. 54, ал. 1, т. 3 – удостоверение от органите по приходите и удостоверение от общината по седалището на възложителя и на кандидата или участника;*
3. *за обстоятелството по чл. 54, ал. 1, т. 6 и по чл. 56, ал. 1, т. 4 – удостоверение от органите на Изпълнителна агенция "Главна инспекция по труда";*

*Когато участникът, избран за изпълнител, е чуждестранно лице, той представя съответният документ по т. 1, т. 2 и т. 3, издаден от компетентен орган, съгласно законодателството на държавата, в която участникът е установен.*

*В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.*

*Когато декларацията няма правно значение, участникът представя официално заявление, направено пред компетентен орган в съответната държава.*

***14. Указание за попълване и представяне на ЕЕДОП, чрез системата за еЕЕДОП***

При подготовката на процедурата възложителят създаде образец на ЕЕДОП (образец № 2), чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор.

Генерираните файлове (espd-request) се предоставят на заинтересованите лица по електронен път с останалата документация за обществената поръчка.

Участниците зареждат в системата за еЕЕДОП на адрес <https://espd.eop.bg/espd-web/filter?lang=bg>, получения XML файл, попълва необходимите данни и го изтегля (espd-response), след което ЕЕДОП следва да се подпише с електронен подпис от съответните лица посочени в т. 5. Представените от участниците espd-response.xml файлове могат да бъдат прегледани от възложителя с използване на функцията за преглед в системата за еЕЕДОП. Участниците могат повторно да използват информацията от ЕЕДОП, предоставян в предходни процедури за възлагане на обществени поръчки, при условие, че той е в XML формат. За целта се прилага съответната функционалност (използване на съществуващ ЕЕДОП/ обединяване на два ЕЕДОП) в системата за еЕЕДОП.

***Важно! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.***

***15. Предоставяне на еЕЕДОП при участие в процедури за възлагане на обществени поръчки***

ЕЕДОП се предоставя в електронен вид, като той следва да бъде цифрово подписан и приложен на подходящ оптичен носител към пакета документи за участие в процедурата.

***Форматът, в който се предоставя документът не следва да позволява редактиране на неговото съдържание.***

Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

***Важно! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.***

*Забележка: Повече информация за използването на системата за еЕЕДОП може да бъде намерена на адрес* [*http://ec.europa.eu/DocsRoom/documents/17242*](http://ec.europa.eu/DocsRoom/documents/17242)

**Указание за подготовка на Документи за доказване на предприетите мерки за надеждност, когато е приложимо:**

1. Кандидат или участник, за когото са налице основания по чл. 54, ал. 1 и посочените от възложителя обстоятелства по чл. 55, ал. 1, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел кандидатът или участникът може да докаже, че:

1.1. е погасил задълженията си по чл. 54, ал. 1, т. 3, включително начислените лихви и/или глоби или че те са разсрочени, отсрочени или обезпечени;

1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

1.4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

**Като доказателства за надеждността на участника се представят следните документи:**

1. по отношение на обстоятелството по чл. 56, ал. 1, т. 1 и т. 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 и т. 4 от ЗОП – документ от съответния компетентен орган за потвърждение на описаните обстоятелства.

***Важно:***

***Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението.***

***В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката.***

***Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.***

***Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.***

**Указание за подготовка на Документ, от който да е видно правното основание за създаване на обединението (когато е приложимо) - заверено от участника копие:**

Документът, от който да е видно правното основание за създаване на обединението, следва да съдържа следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**Указание за подготовка на** **Заявление за участие** - попълва се ***Образец № 7***

**Указание за подготовка на** **Декларация по чл. 102, ал. 1 от ЗОП** - попълва се ***Образец № 8, когато е приложимо.***

**Указание за подготовка на Техническо предложение** – **попълва се *Образец № 3* , съдържащо:**

* предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане – **свободна редакция;**
* декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - **попълва се Образец № 4;**

**Указание за подготовка на „Ценово предложение” -** попълва се ***Образец № 5***– в оригинал, пописано и подпечатано на всяка страница от представляващия участника или упълномощено лице.

Извън плика с надпис „Предлагани ценови параметри“, не трябва да е посочена никаква информация относно цената;

Участници, които и по какъвто начин са включили някъде в офертата си извън плика „Предлагани ценови параметри„ елементи, свързани с предлаганата цена (или части от нея), ще бъдат отстранени от участие в процедурата.

**ОБРАЗЕЦ № 1**

**ОПИС НА ПРЕДСТАВЕНИТЕ ДОКУМЕНТИ, КОИТО СЪДЪРЖА**

**ОФЕРТАТА НА УЧАСТНИКА**

**в процедура по ЗОП с предмет:**

*„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“*

|  |  |  |  |
| --- | --- | --- | --- |
| № | Съдържание | Вид на документа  (*оригинал или заверено копие*) | Брой страници на всеки документ |
| **1.** | **Опис на представените документи**, съдържащи се в офертата, подписан от участника – попълва се ***Образец № 1;*** |  |  |
| **2.1** | **Заявление за участие** – попълва се ***Образец № 7;*** |  |  |
| **2.2** | **ЕЕДОП** – попълва се ***Образец № 2;*** |  |  |
| **2.3** | **Документи за доказване на предприетите мерки за надежност (когато е приложимо)** |  |  |
| **2.4** | **Документ, от който да е видно правното основание за създаване на обединението (когато е приложимо)** |  |  |
| **2.5** | **Декларацията по чл. 102, ал. 1 от** **ЗОП (когато е приложимо)** – попълва се ***Образец № 8*** |  |  |
| **3.** | **Техническо предложение** - **попълва се *Образец № 3*, съдържащо:**   * предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане; * декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - попълва се ***Образец № 4*;** |  |  |
|  | **ПЛИК – “Предлагани ценови параметри”** |  |  |
| **4.** | **„Ценово предложение”** –попълва се ***Образец № 5;*** |  |  |

**Дата................. ПОДПИС И ПЕЧАТ:............................**

( Име и длъжност )

**ОБРАЗЕЦ № 3**

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

от .......................................................................................................................................................

*(наименование на участника*)

и подписано.....................................................................................................................................

*(трите имена и ЕГН)*

в качеството му на ..................................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или подизпълнителя (когато е приложимо):..............................................................................................................................;

**УВАЖАЕМИ ДАМИ И ГОСПОДА,**

**1.** Декларираме, че сме получили посредством „Профила на купувача” документация за участие и сме запознати с указанията и условията за участие в обявената от Вас процедура. Съгласни сме с поставените от Вас условия и ги приемаме без възражения.

**2. Декларираме, че ще изпълним дейностите по обществената поръчка в сроковете регламентирани от Възложителя в документацията за участие и Техническата спецификация.**

**3.** **За изпълнение предмета на поръчката прилагаме:**

3.1. предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане – свободна редакция.

3.2. декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - попълва се ***Образец № 4*;**

**Дата: .............................. ПОДПИС И ПЕЧАТ: ................................**

[*име и фамилия*]

[*качество на представляващия участника*]

**ОБРАЗЕЦ № 4**

**Д Е К Л А Р А Ц И Я**

**по чл. 39, ал.3, т.1, буква „д“ от ППЗОП**

Долуподписаният /ата/: ...............................................................................................

*(собствено, бащино, фамилно име)*

с ЕГН: ............................., притежаващ/а л.к. № ............................., издадена на .........................,

от ..............................., с постоянен адрес: гр.(с) ................................, община ............................, област ................................., ул. ................................................., бл. .........., ет. ..........., ап. .........., в качеството си на ............................................................................................................................,

*(длъжност)*

на .........................................................................................ЕИК..........................................

*(наименование на участника/члена на обединението)*

**в процедура от Закона за обществени поръчки (ЗОП) с предмет: „Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“.**

**Д Е К Л А Р И Р А М, ЧЕ:**

При изготвяне на офертата са спазени задълженията свързани с данъци и осигуровки, опазване на околната среда, закрила на заетостта и условията на труд.

**Известна ми е отговорността по чл. 313 от Наказателния кодекс за посочване на неверни данни.**

**Дата: ...................... Декларатор: ................................**

*/име фамилия, подпис и печат/*

**ОБРАЗЕЦ № 5**

**ЦЕНОВО ПРЕДЛОЖЕНИЕ**

**от** .......................................................................................................................................................

*(наименование на участника*)

**и подписано от** ...................................................................................................................................

*(трите имена и ЕГН)*

**в качеството му на** ............................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или под изпълнителя (когато е приложимо):...............................................................................................................................;

**УВАЖАЕМИ ДАМИ И ГОСПОДА,**

**1.** С настоящото, Ви представяме нашата ценова оферта за участие в обявената от Вас обществена поръчка с предмет: **„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“.**

Във връзка с горепосочената процедура, Ви предлагаме да изпълним тази поръчка съобразно условията на документацията за участие, при единични цени без ДДС по видовете дейности както следва:

|  |  |  |  |
| --- | --- | --- | --- |
| **№ по ред** | **Видове дейности** | **мярка** | **Единична цена в лева без ДДС** |
| 1. | Снегопочистване със специализирана машина с гребло | км |  |
| 2. | Снегопочистване с автогрейдер | км |  |
| 3. | Разчистване на преспи и снегонавявания | км |  |
| 4. | Опесъчаване на зеледени участъци с минерални материали/ в цената се включа стойността на материала/ | км |  |
| 5. | Почистване на пътното платно, банкети и отводнителни канавки от храсти , растителност и от други материали, които водят до образуване на снегонавявания. | км |  |
| **Сбор на единични цени на видовете дейности БЕЗ ДДС:** | | |  |

**Забележка:** Посочените цени следва да бъдат с точност до втория знак след десетичната запетая.

В предложените от нас единични цени за изпълнение на видовете дейности, включени в услугата, възлагана в настоящата процедура, са включени всички съпътстващи разходи за изпълнение на поръчката.

Предложените цени са определени при пълно съответствие с условията на Възложителя, посочени в документацията за участие и не подлежат за повишаване при никакви условия в случай, че ни бъде възложена обществената поръчка.

**Дата: .............................. ПОДПИС И ПЕЧАТ: ................................**

[*име и фамилия*]

[*качество на представляващия участника*]

**ОБРАЗЕЦ № 6**

**СТАНДАРТИЗИРАН ОБРАЗЕЦ НА ДОГОВОР**

**за възлагане на обществена поръчка за услуги**

**№ [*попълва се номер, определен от Възложителя*]**

Днес, [*дата на сключване на договора във формат дд.мм.гггг*], в [*място на сключване на договора*], между:

**1. ОБЩИНА ЕЛИН ПЕЛИН**, БУЛСТАТ: 000776242, със седалище и адрес на управление: гр. Елин Пелин, пл. „Независимост“ № 1, представлявана от Ивайло Петров Симеонов – Кмет на Община Елин Пелин и Симка Стоянова – директор дирекция „ФСД“ на Община Елин Пелин, наричана за краткост ВЪЗЛОЖИТЕЛ, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**На основание чл.18, ал. 1, т. 12** от Закона за обществените поръчки **(„ЗОП“)** и Решение № …………….2019 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“,**

се сключи този договор („**Договора**/**Договорът**“) за следното: **„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“,**

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, следните услуги:

*„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“,*

наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно **Приложения № 1, 2 и 3** към този Договор („**Приложенията**“) и представляващи неразделна част от него.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът влиза в сила на *датата, на която е подписан от Страните, която се поставя на всички екземпляри на Договора*и е със срок на действие до изпълнение на всички поети от Страните задължения по Договора.

**Чл. 4.** Срокът на Договора е **до** **30.04.2020 г.,** или до достигане на максимално допустимата Стойност на Договора по чл. 6, в зависимост от това кое от двете събития настъпи по-рано.

Конкретните срокове за изпълнение на отделните дейности се определят в график, изготвен от ИЗПЪЛНИТЕЛЯ и одобрен от ВЪЗЛОЖИТЕЛЯ, в съответствие с Техническото предложение – Приложение № 2 („**График/а/ът**“).

ИЗПЪЛНИТЕЛЯТ се задължава да представи Графика на ВЪЗЛОЖИТЕЛЯ в срок до 3 дни дни от Датата на влизане в сила.

След одобрението Графикът става Приложение № 4 и неразделна част от Договора.]

Сроковете за изпълнение на отделните дейности са както детайлно са посочени в Техническото предложение – Приложение № 2.

**Чл. 5.** Мястото на изпълнение на Договора е: *Общинската пътна мрежа на Община Елин Пелин.*

**ЦЕНА, РЕД И СРОКОВЕ ЗА ПЛАЩАНЕ.**

**Чл. 6.** **(1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в ценовото му предложение, като максималната стойност на договора е **до 62 500 лв. (шестдесет и две хиляди и петстотин лева) без ДДС** и **75 000 лв. (седемдесет и пет хиляди лева) с ДДС** (наричана по-нататък „**Цената**“ или „Стойността на Договора“).

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители] (*ако е приложимо*),] като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е крайна, като единичните цени за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ, крайни за времето на изпълнение на Договора и не подлежат на промяна, освен в случаите, изрично уговорени в този Договор и в съответствие с разпоредбите на ЗОП.

**Чл. 7.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва - чрез периодични плащания въз основа на представени от ИЗПЪЛНИТЕЛЯ месечни отчети – в срок до 30 дни, считано от приемане изпълнението на Услугите за съответния период.

**Чл. 8.** (1) Всяко плащане по този Договор, се извършва въз основа на следните документи:

1. отчет за предоставените Услуги за съответния период, представен от ИЗПЪЛНИТЕЛЯ на ВЪЗЛОЖИТЕЛЯ;

2. приемо-предавателен протокол за приемане на Услугите за съответния, подписан от ВЪЗЛОЖИТЕЛЯ и ИЗПЪЛНИТЕЛЯ [след получаване на отчета по т. 1], при съответно спазване на разпоредбите на Раздел VI (Предаване и приемане на изпълнението) от Договора; и

3. фактура за дължимата част от Цената за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

(2) ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) дни след получаването на фактура на ИЗПЪЛНИТЕЛЯ, при спазване на условията по ал. 1.

**Чл. 9. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**Гаранция за изпълнение**

**Чл. 10.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно [[……… (…………………………)] (лева/евро/друга валута („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 11.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор];

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава Гаранцията за изпълнение в срок до [[…] (*словом*)] дни след прекратяването на Договора и окончателно приемане на Услугите, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3(три) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Общи условия относно Гаранцията за изпълнение**

**Чл. 19.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. да получи възнаграждение в размера, сроковете и при условията от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 22. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да представи на ВЪЗЛОЖИТЕЛЯ отчетите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това.

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в Договора;

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ и да контролира изпълнението на техните задължения

7. да участва във всички работни срещи, свързани с изпълнението на този Договор

8. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ

9. Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3(три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) .

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети или съответна част от тях;

4. да изисква от ИЗПЪЛНИТЕЛЯ преработване или доработване на всеки от отчетите, в съответствие с уговореното в Договора;

5. да не приеме някои от отчетитев съответствие с уговореното в Договора;

**Чл. 24. ВЪЗЛОЖИТЕЛЯТ се задължава:**

1. да приеме изпълнението на Услугите за всеки отделен период и всеки от отчетите когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на Договора;

7. В случай, че Възложителят реши да възложи, изцяло или частично, изпълнението на дейностите по зимно почистване и поддържане на общинската пътна мрежа на Община Елин Пелин през оперативен сезон 2019/2020 г., на Общинско предприятие „БКД – ЕЛИН ПЕЛИН”, той е длъжен с едноседмично писмено предизвестие да уведоми Изпълнителя, че с изтичане срока на същото, Изпълнителят следва да преустанови тяхното изпълнение. В този случай, Възложителят е длъжен да заплати всички извършени от Изпълнителя до изтичане на предизвестието дейности.

В случай, че след това Възложителят реши Изпълнителят отново да изпълнява горепосочените дейности, предмет на настоящата обществена поръчка, той е длъжен да го уведоми с ново едноседмично писмено предизвестие за това.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 25.** Предаването на изпълнението на Услугите за всеки отделен период се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“)].

**Чл. 26. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. да поиска преработване и/или допълване на отчетите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ

3. да откаже да приеме изпълнението при съществени отклонения от договореното, а резултатът от изпълнението става безполезен за ВЪЗЛОЖИТЕЛЯ.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 3 (три) дни след изтичането на срока на изпълнение по от Договора.

В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им.

**САНКЦИИ ПРИ НЕИЗПЪЛНЕНИЕ**

**Чл. 27.** При просрочване изпълнението на задълженията по този Договор, неизправната Страна дължи на изправната неустойка в размер на 0,1% на сто от Цената за съответния период, за всеки ден забава, но не повече от 10% на сто от Стойността на Договора/от стойността на съответния период/етап/задача.

**Чл. 28.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 29.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 30.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 31.** (1) Този Договор се прекратява:

1. с изтичане на Срока на Договора или с достигане на максимално допустимата Стойност на Договора.

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**Чл. 32.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 3 (три) дни, считано от Датата на влизане в сила;

2. ИЗПЪЛНИТЕЛЯТ е прекратил изпълнението на Услугите за повече от 3 (три) дни;

3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 33.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 34.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички отчети, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 35.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 36. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 37.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 38. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 39.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 40.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 41.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 42. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3(три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл. 43.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 44. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. Елин Пелин 2100, пл. „Независимост“ № 1

Лице за контакт: ……………………………………………

Телефон: +359 893441448

Email: [kmet.elinpelin@gmail.com](mailto:kmet.elinpelin@gmail.com)

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Приложимо право

**Чл. 45.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 47.** Този Договор се състои от [… (…)] страници и е изготвен и подписан в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

**Чл. 48.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Гаранция за изпълнение;]

**ВЪЗЛОЖИТЕЛ: ИЗПЪЛНИТЕЛ:**

**ОБРАЗЕЦ № 7**

**ЗАЯВЛЕНИЕ**

за участие в обществена поръчка чрез публично състезание, с предмет:

*„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“*

|  |  |
| --- | --- |
|  | |
| Наименование на участника: |  |
| **АДМИНИСТРАТИВНИ СВЕДЕНИЯ:** | |
| Адрес:   1. Страна, код, град, община 2. Квартал, ул., №, 3. Телефон, факс, E-mail: |  |
| Лице за контакти:   * Трите имена * Л.к. №, дата, издадена от, ЕГН * Длъжност * Телефон / факс / e-mail: |  |
| ИН по ДДС |  |
| ЕИК /код по БУЛСТАТ/ |  |
| Обслужваща банка   * Титуляр на сметката * IBAN * BIC |  |

**УВАЖАЕМИ ДАМИ И ГОСПОДА,**

След запознаване с всички документи и образци за участие заявяваме, че желаем да участваме в обществена поръчка чрез публично състезание с предмет: **„Зимно поддържане и снегопочистване на общинска пътна мрежа за нуждите на Община Елин Пелин за зимен сезон 2019 - 2020 г.“.**

Заявлението съдържа:

1. Единен европейски документ за обществени поръчки (ЕЕДОП) за кандидата в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

2. документи за доказване на предприетите мерки за надеждност, когато е приложимо;

3. документите по [чл. 37, ал. 4](apis://Base=NARH&DocCode=109180&ToPar=Art37_Al4&Type=201/), когато е приложимо.

4. декларация по чл. 102, ал. 1 от ЗОП, когато е приложимо

Освен документите приложени към настоящето заявление в офертата се съдържат и документите, подробно описани в приложения „ОПИС НА ПРЕДСТАВЕНИТЕ ДОКУМЕНТИ, КОИТО СЪДЪРЖА ОФЕРТАТА НА УЧАСТНИКА“ по образец.

При изпълнение на поръчката .............................................. подизпълнители:\*

(ще ползваме/няма да ползваме)

Предвидени подизпълнители:

1. …………………

Видове работи от предмета на обществената поръчка, които ще се предложат на подизпълнителя:…………………………….

Дял от стойността на обществената поръчка в проценти:…………

1. …………………

Видове работи от предмета на обществената поръчка, които ще се предложат на подизпълнителя:…………………

Дял от стойността на обществената поръчка в проценти:…………….

3….

**ПОДПИС и ПЕЧАТ:**

\_\_\_\_\_\_\_\_\_\_\_\_\_\_\_\_\_\_\_\_\_\_

(име и фамилия)

\_\_\_\_\_\_\_\_\_\_\_\_\_\_\_\_\_\_\_\_\_

(дата)

\_\_\_\_\_\_\_\_\_\_\_\_\_\_\_\_\_\_\_\_\_\_

(длъжност на управляващия/ представляващия участника)

\_\_\_\_\_\_\_\_\_\_\_\_\_\_\_\_\_\_\_\_\_\_

(наименование на участника)

**ОБРАЗЕЦ № 8**

**ДЕКЛАРАЦИЯ   
по чл. 102, ал. 1 от ЗОП**

Долуподписаният/ата......................................................................................................в качеството си на......................................................................................................................

/ръководител, управител, директор и др./

на ................................................................................................................................................,

/наименование на участника/

**ДЕКЛАРИРАМ:**

Конфиденциален характер, във връзка с наличието на търговска тайна, представлява следната част от офертата:

1. …………………………………………..
2. ……………………………………………
3. …………………………………………..
4. …………………………………………..

На базата на тази декларация, възложителя няма право да разкрива описаната по-горе част от офертата.

**ПОДПИС и ПЕЧАТ:**

\_\_\_\_\_\_\_\_\_\_\_\_\_\_\_\_\_\_\_\_\_\_

(име и фамилия)

\_\_\_\_\_\_\_\_\_\_\_\_\_\_\_\_\_\_\_\_\_

(дата)

\_\_\_\_\_\_\_\_\_\_\_\_\_\_\_\_\_\_\_\_\_\_

(длъжност на управляващия/ представляващия участника)

\_\_\_\_\_\_\_\_\_\_\_\_\_\_\_\_\_\_\_\_\_\_

(наименование на участника)